./data/phi0914/phi00141/phi0914.phi00141.perseus-lat1.xml
Titus Livius (Livy)
inde certamen, mox etiam pugna cum vulneribus et caede in vicem       militum nautarumque oritur, donec iussu consulis procul a terra classis submota       est   secernere inde inermes ab armatis coepit        vix mille ducenti ex tanta multitudine, qui arma haberent, perpauci equites, qui       equos secum eduxissent, inventi sunt; cetera deformis turba velut lixarum       calonumque, praeda vere futura, si belli hostes meminissent             tunc demum nuntius missus ad tertiam legionem revocandam et Gallorum praesidium, et simul       ex omnibus locis ad castra recipienda demendamque ignominiam rediri coeptum est             tribuni militum tertiae legionis       pabulum lignaque proicere iubent, centurionibus imperant, ut graviores  aetate milites binos in ea iumenta, ex quibus onera deiecta erant,       inponant, equites ut singulos e iuvenibus pedites secum in equos tollant:            egregiam gloriam legionis fore, si castra       metu secundanorum amissa sua virtute recipiant  et recipi facile esse, si in       praeda occupati barbari subito obprimantur; sicut ceperint, posse capi             summa militum alacritate adhortatio audita       est  ferunt citati signa, nec signiferos armati morantur  priores tamen consul       copiaeque, quae a mari reducebantur, ad vallum accesserunt  L Atius tribunus primus secundae legionis non hortabatur modo milites,            sed docebat etiam, si victores Histri,       quibus armis cepissent castra, iisdem capta retinere in animo haberent, primum       exutum castris hostem ad mare persecuturos fuisse, deinde stationes certe pro       vallo habituros: vino somnoque veri simile esse mersos iacere   sub haec A Baeculonium signiferum suum, notae fortitudinis virum, inferre signum iussit             ille, si signum seque sequerentur, quo       celerius fieret, facturum dixit, conisusque cum trans vallum signum traiecisset,       primus omnium  portam intravit   et parte alia T  et C Aelii tribuni militum tertiae legionis cum equitatu adveniunt  confestim       et quos binos oneraria in iumenta inposuerant secuti et consul cum toto agmine             at Histrorum pauci, qui modice vino usi       erant, memores fuerant fugae; aliis somno mors continuata est, integraque sua       omnia Romani, praeterquam quod vini cibique absumptum erat, receperunt             aegri quoque milites, qui in castris       relicti fuerant, postquam intra vallum suos senserunt, armis arreptis caedem       ingentem fecerunt   ante omnes insignis opera       fuit C Popili equitis; Sabello cognomen erat  is pede saucio relictus longe       plurimos hostium occidit   ad octo milia       Histrorum sunt caesa, captus nemo, quia ira et indignatio inmemores praedae       fecit  rex tamen Histrorum temulentus ex convivio raptim a suis in equum       inpositus fugit   ex victoribus ducenti       triginta septem milites perierunt, plures in matutina fuga quam in recipiendis       castris